जब मैं भुवनेश्वर की बैठक में गया था तो बहुत सारे लोग आये और कहा कि वह हमारी लड़ाई में हमारे साथ हैं, अच्छा लगा कि लोग हमारी जज्बात और हमारी भावनाओ को समझते हैं . भुवनेश्वर की बैठक में कई ऐसे लोग आये हुए थे, जो अपनी -अपनी जगह ज़मीन की लड़ाई लड़ रहे हैं और जहाँ दूसरी कम्पनिया उन्हें तोड़ने में लगी हुई हैं. कई जगह तो लोग ज़मींदारों के खिलाफ लड़ रहे हैं जहाँ ज़मींदार उनके बाप-दादाओं को बहला फुसलाकर या शराब पिलाकर ज़मीन हथिया लिए हैं. ज़मीन की लड़ाई हर जगह जारी है. अगर हम डोंगरिया चुप बैठ जायेंगे तो हम अपना ज़मीन अपना देश बचा नहीं पायेंगे, इसलिए हमें एकजुट होकर लड़ने की ज़रुरत है.